Source: https://revista22.ro/actualitate-interna/ana-birchall-lumea-justitiei-ma-ataca-exact-in-ziua-in-care-au-fost-publicate-rapoartele-greco
Timestamp: 2019-10-22 14:21:01+00:00

Document:
Ana Birchall: Lumea Justiției mă atacă exact în ziua în care au fost publicate rapoartele GRECO | Revista 22 GDPR
Ana Birchall: Lumea Justiției mă atacă exact în ziua în care au fost publicate rapoartele GRECO
Lumea Justiției, Luju.ro, este un site deținut de Răzvan Savaliuc prezent zilnic în platourile Antena3 unde se dezbat articolele publicate anterior tot de el pe site. Aripa din PSD controlată de Dan Voiculescu îi transmite astfel Anei Birchall că se află în capul listei de remaniere a Cabinetului Dăncilă.
Totul a pornit de la remarca ministrului de Justiției care s-a mirat cum din tot teancul de dosare de la SS, Adina Florea l-a nimerit tocmai pe cel al judecătorului Bogdan Mateescu, membru CSM, care se opune abuzurilor Liei Savonea. Parcă ar fi fost comanda cuiva.
Ana Birchall reacționează spunând că se așteaptă la asemenea lovituri sub centură în „momentele sensibile”. Acuzația grupului de judecătoare din CSM condus de Lia Savonea relatează pentru Lumea Justiției un episod desfășurat cu ușile închise la CSM după ședința de plen din 3 iulie, spunând nu mai mult, nici mai puțin, că Ana Birchall vrea să controleze actul de justiție atentând la independența procurorilor din Secția Specială și la judecătorii din CSM.
Ținta unor atacuri nejustificate
„Încă de la începutul mandatului de ministru interimar am fost ținta unor atacuri, chiar nejustificate. Seria acestor atacuri continuă și nu pot să nu observ că ele vin în momente sensibile (rapoartele GRECO, selecția procurorului european, remanierea). Dacă mai crede cineva în coincidențe. Problemele din interiorul CSM, cum a fost lipsa repetată a cvorumului în ședințele CSM (pentru alegerea procurorului-șef al SIIJ) a creat multă tensiune printre membri. Este regretabil că apar astfel de atacuri în asemenea momente, când soluția pentru situația din CSM nu poate fi identificată decât printr-un dialog transparent și onest. Și sper să fie găsită o rezolvare cât mai curând”, a transmis Birchall pentru Antena3.
Poziția independentă a ministrului de Justiție, chiar dacă este membru PSD, nu mai este pe placul durilor din partid, coordonați din studiourile Antenei 3.
„Informatiile pe care le-am aflat, pe surse oficiale din CSM carora nu le dezvaluim identitatea, demonstreaza insa ca ministresa Justitiei a inteles sa derapeze de la acesta directie, alegand ca in spatele usilor inchise ale Consiliului sa faca front pentru apararea unuia dintre membrii CSM care face obiectul unui dosar penal la Sectia pentru investigarea infractiunilor din justitie (SIIJ)”, scrie luju.ro.
„Tonul si cuvintele pe care Birchall le-ar fi folosit in sala Plenului le-ar fi deranjat atat de tare pe judecatoarele Lia Savonea, Simona Marcu, Mariana Ghena, Nicoleta Tint, Gabriela Baltag si Evelina Oprina incat, rand pe rand, acestea au parasit sala de sedinta, neacceptand sa primeasca ordine sau indicatii din partea ministrului Justitiei” este un alt extras din materiul publicat de Savaliuc pe Luju.ro
Ce a scris luju.ro despre „ministreasa” justiției
Dupa ce in sala de Plen nu au mai ramas decat cativa procurori CSM, cei trei judecatori Bogdan Mateescu , Andrea Chis si Mihai Balan, dar si reprezentatii societatii civile, Victor Alistar si Romeu Chelariu, ministrul Justitiei Ana Birchall si-ar fi continuat cuvantarea, ajungand (halucinant) sa vorbeasca in sala Plenului despre functionarea Sectiei pentru investigarea infractiunilor din justitiei, care intelegem ca nu este agreata de aceasta.
ana birchall Lumea Justitiei atac psd voiculescu

References: CSM 
 CSM 
 CSM 
 CSM 
 CSM 
 CSM